अर्धसैनिक बलों का विलय कर रही है सरकार? जानिए क्या है इस खबर की सच्चाई
एक खबर में यह दावा किया जा रहा है कि केंद्र सरकार ने अर्धसैनिक बलों के विलय की योजना तैयार की है और इसके तहत 40 वर्ष से ज्यादा उम्र वाले कर्मियों को दूसरे बलों में भेजा जाएगा। लेकिन पीआईबी फेक्ट चेक में यह दावा फर्जी निकला।
नई दिल्ली: एक खबर में यह दावा किया जा रहा है कि केंद्र सरकार ने अर्धसैनिक बलों के विलय की योजना तैयार की है और इसके तहत 40 वर्ष से ज्यादा उम्र वाले कर्मियों को दूसरे बलों में भेजा जाएगा। लेकिन आपको बता दें कि ऐसा कुछ नहीं है। पीआईबी फेक्ट चेक में यह दावा फर्जी निकला। केंद्र सरकार ने अर्धसैनिक बलों  के विलय की योजना नहीं बनाई है।आपको बता दें कि एक खबर में यह लिखा गया, ''केंद्रीय अर्धसैनिक बलों की आपसी विलय की योजना तैयार कर ली गई है। इसके तहत विभिन्न अर्धसैनिक बलों के ऐसे कर्मियों, जिनकी आयु 40 साल से ज्यादा है, उन्हें अपनी मूल फोर्स से दूसरे किसी बल में भेजा जा सकता है।''उसमें यह लिखा गया है, ''इस योजना का असर देश के सबसे बड़े केंद्रीय अर्धसैनिक बल सीआरपीएफ पर पड़ेगा। इस बल की संख्या दूसरी फोर्स के मुकाबले कहीं ज्यादा है। विलय योजना की शुरुआत इस साल से हो रही है। पहला बैच परीक्षण के तौर पर रहेगा। इसके अंतर्गत बहुत जल्द दो हजार जवानों को दूसरे बल में भेजे जाने की प्रक्रिया शुरू होगी। देश में केंद्रीय अर्धसैनिक बलों की संख्या 10 लाख से ज्यादा है। सीआरपीएफ में ही 3.25 लाख से ज्यादा अफसर और जवान है।''